**ELŐZETES HATÁSVIZSGÁLAT**

**a városi képviselők, bizottsági elnökök, tagok, valamint a tanácsnokok tiszteletdíjának, természetbeni juttatásainak megállapításáról szóló 19/2019. (X. 31.) önkormányzati rendelet módosításához**

**1. Társadalmi hatások**

A rendeletnek társadalmi hatása nincsen.

**2. Gazdasági, költségvetési hatások**

A rendelettervezet elfogadása az önkormányzat 2025. évi költségvetésének terheit enyhíti.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában rögzített felhatalmazás alapján a helyi önkormányzat rendeletben állapítja meg az önkormányzati képviselőnek, a bizottsági elnöknek és tagnak, továbbá a tanácsnoknak járó tiszteletdíjat és természetbeni juttatást. Szombathely Megyei Jogú Város Közgyűlése ezen felhatalmazás alapján megalkotta a 19/2019. (X. 31.) önkormányzati rendeletét, amelyet a 17/2024. (X. 10.) önkormányzati rendeletével úgy módosított, hogy az abban szabályozott tiszteletdíjak a KSH által a tárgyévet megelőző évre közzétett hivatalos fogyasztói árindexnek megfelelő mértékben emelkednek minden év március 1. napjától kezdődően. Jelen önkormányzati rendelet megalkotásával a tiszteletdíjak fentiek szerinti emelésére 2025. évben az önkormányzat gazdasági helyzetére tekintettel nem, csak 2026. március 1. napjától kerül sor. A jogalkotás elmaradásával az önkormányzat 2025. évi költségvetésének a kiadásai növekednének.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**